VENDIM
Nr. 111, datë 18.11.2014

për FILLIMIN E PROCEDURAVE PËR PËRCAKTIMIN E TARIFËS PËR AKTIVITETIN E FURNIZIMIT ME PAKICË TË ENERGJISË ELEKTRIKE PËR VITIN 2015

Në mbështetje të neneve 9 dhe 26 të ligjit nr. 9072, datë 22.5.2003, “Për sektorin e energjisë elektrike”, të ndryshuar, neneve 20, 21 të Rregullave të Praktikës dhe Procedurave të ERE-s, miratuar me vendimin e Bordit të Komisionerëve të ERE-s nr. 21, datë 18.3.2009, vendimit  nr. 80, datë 26.6.2008, të Bordit të Komisionerëve të ERE-s, “Për miratimin e metodologjisë së llogaritjes së tarifës për furnizuesin publik me pakicë të energjisë elektrike”, Bordi i Komisionerëve të Entit Rregullator të Energjisë (ERE), në mbledhjen e tij të datës 18.11.2014, pasi shqyrtoi aplikimin e OSHEE sh.a. për  përcaktimin e tarifës  për aktivitetin e furnizimit me pakicë të energjisë elektrike për vitin 2015, si dhe relacionin e grupit të punës, 
Konstatoi se: 
Aplikimi plotëson kryesisht kërkesat e përcaktuara në rregullat e ERE-s, për fillimin e procedurave të shqyrtimit të aplikimit për përcaktimin e tarifës të energjisë elektrike për aktivitetin e furnizimit me pakicë,
Për gjithë sa më sipër, Bordi i Komisionerëve të ERE-s  

Vendosi:

1. Fillimin e procedurave për  përcaktimin e tarifës  për aktivitetin e furnizimit me pakicë të energjisë elektrike për vitin 2015.
2. Ngarkohet Drejtoria Juridike dhe e Mbrojtjes së Konsumatorit për njoftimin e OSHEE sh.a.
Ky vendim hyn në fuqi menjëherë. 
Ky vendim botohet në Fletoren Zyrtare. 

